b'\n_START_ARTICLE_\nS\xc3\xb8bred med sm\xc3\xa5urter\n_START_PARAGRAPH_\nVed s\xc3\xb8bred med sm\xc3\xa5urter forst\xc3\xa5s omr\xc3\xa5der ved s\xc3\xb8er og vandhuller, hvor der vokser sm\xc3\xa5 amfibiske planter p\xc3\xa5 lavt vand eller p\xc3\xa5 tidvis udt\xc3\xb8rret bund. Kendetegnende for s\xc3\xa5danne s\xc3\xb8er er, at de har ret n\xc3\xa6ringsfattigt vand, at de kan v\xc3\xa6re sm\xc3\xa5 og periodevis udt\xc3\xb8rrede.\n_START_SECTION_\nPlantev\xc3\xa6kst\n_START_PARAGRAPH_\nKarakteristiske planter p\xc3\xa5 s\xc3\xa5danne vandhulsbredder er strandbo, vandranke, aflangbladet vandaks, pilledrager, liden siv, n\xc3\xa5lesumpstr\xc3\xa5, sp\xc3\xa6d pindsvineknop, b\xc3\xa6karvearter, brun fladaks, dyndurt, b\xc3\xb8rstekogleaks, tudsesiv og liden tusindgylden.\n_START_SECTION_\nGeografisk udbredelse\n_START_PARAGRAPH_\nUdbredelsen i Danmark er ikke s\xc3\xa6rlig godt kendt. Den kan forekomme med sm\xc3\xa5 arealer i form af vandhuller i n\xc3\xa6ringsfattige milj\xc3\xb8er som heder og plantager. Visse steder vil naturtypen kunne tr\xc3\xa6ffes ved bredden af lobelies\xc3\xb8er, kransn\xc3\xa5lalge-s\xc3\xb8er eller andre s\xc3\xb8typer.'